3709 Woorde en die Woord - Forum 2.0 - jimileroux30
3709 Woorde en die Woord
Posted by Jimi le Roux on April 4, 2018 at 11:59am in Padlangs oordenkings
Ons woorde het groot krag, het ons gesê. Dit breek of bou. Dit definieer ons werklikheid. Woorde is veral kragtig as dit met God se Woord ooreenkom, want SY Woord is lewend en kragtig en skerp! Kyk hier hoe Jesus telkens die Versoeker oorwin deur net die Woord van God aan te haal. Dit werk, want die Woord sê wat God sê en HY is die finale gesag! Ons kan die krag van God se Woord ook in ons eie woorde inbring as ons leer om die Woord te bely. Dit beteken nie dat ons heeltyd in Bybelverse praat of tekste kwoteer nie (alhoewel dit nuttig en belangrik is om die Skrif te memoriseer) – dit beteken dat ons die Woord sal ken en ons eie woorde daarmee in lyn sal bring. As ons dan twyfel of aangeval voel of as ons uitdagings moet hanteer, sal die waarheid van die Woord geredelik beskikbaar wees: om te bid, te sê, te skryf, te sing, te bevestig. So sal jy ook oorwin!
Here, ek wil U Woord ken en toepas en vertrou en bely. Help my om ‘n lewe te leef wat met u Woord ooreenkom! Amen.
Laat jou woorde sê wat die Woord sê!